
Parlamentul  României

Camera  Deputaţilor
	Comisia pentru apărare, ordine

publică şi siguranţă naţională

        Nr. 4c-12/312/2013
	                                                                            Bucureşti, 10.12.2013
                                                                                PL x 327/2013


R A P O R T
asupra propunerii legislative pentru completarea Legii nr. 226/2011 privind reparaţiile morale și materiale pentru fostele cadre militare active, îndepărtate abuziv din armată în perioada 23 august 1944-31 decembrie 1961 
1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere pe fond cu propunerea legislativă pentru completarea Legii nr. 226/2011 privind reparaţiile morale și materiale pentru fostele cadre militare active, îndepărtate abuziv din armată în perioada 23 august 1944-31 decembrie 1961, trimisă cu adresa nr. PL x 327 din 30 septembrie 2013 şi înregistrată cu nr. 4c-12/312 din 1 octombrie 2013.

2. Iniţiatori: deputaţii Ion Mocioalcă, George Scutaru, Niculae Mircovici, Mihai Weber şi Ioan Benga.
3. Consiliul Legislativ, cu adresa nr. 341 din 29 aprilie 2013, a avizat favorabil, cu observaţii şi propuneri, această iniţiativă legislativă.
4. Senatul a respins propunerea legislativă în şedinţa din 23 septembrie 2013, în calitate de primă Cameră sesizată.
5. Comisiile pentru egalitate de şanse pentru femei şi bărbaţi, pentru buget, finanţe şi bănci şi juridică, de disciplină şi imunităţi au hotărât avizarea negativă a propunerii legislative.

6. Propunerea legislativă are ca obiect de reglementare modificarea art. 3 alin. (3) lit. e) din Legii nr. 226/2011 privind reparaţiile morale și materiale pentru fostele cadre militare active, îndepărtate abuziv din armată în perioada 23 august 1944-31 decembrie 1961, în scopul de a se încadra în categoria militarilor care beneficiază de prevederile legii şi persoanele care au făcut dizidenţă sau au suferit condamnări din motive politice.
7. Propunerea legislativă face parte din categoria legilor ordinare, potrivit prevederilor art. 73 din Constituţia României, republicată.

8. Potrivit prevederilor art. 75 alin. (1) din Constituţia României, republicată, şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.

9.  La lucrările Comisiei au fost prezenţi 20 de deputaţi din totalul de 24 de membri.


În urma dezbaterilor, în şedinţa din 10 decembrie 2013, membrii Comisiei, cu unanimitate de voturi pentru, au hotărât să propună plenului Camerei Deputaţilor adoptarea acestei propuneri legislative, cu amendamentele cuprinse în anexă. 
Preşedinte
Ion  MOCIOALCĂ
Întocmit: Valentin Busuioc, consilier parlamentar
ANEXĂ

	Nr.

crt.
	Text Lege nr. 226/2011
	Text iniţiator
	Amendament/Autorul 
	Motivarea

	1.
	Lege privind reparaţiile morale şi materiale pentru fostele cadre militare active, îndepăr-tate abuziv din armată în perioada 23 august                  1944-31 decembrie 1961
	Lege pentru completarea Legii nr. 226/2011 privind reparaţiile morale şi materiale pentru fostele cadre militare active, îndepărtate abuziv din armată în perioada 23 august 1944-31 decembrie 1961
	Lege pentru modificarea şi completarea Legii  nr. 226/2011 privind reparaţiile morale şi materiale pentru fostele cadre militare active, îndepărtate abuziv din armată în perioada 23 august 1944 - 31 decembrie 1961

Autori: membrii Comisiei pentru apărare, ordine publică şi siguranţă naţională
	tehnică legislativă


	2.
	-
	Articol unic - Legea  nr. 226/2011 privind reparaţiile morale şi materiale pentru fostele cadre militare active, îndepărtate abuziv din armată în perioada 23 august 1944 - 31 decembrie 1961, publicată în Monitorul Oficial al României, Partea I, nr. 854 din 2 decembrie 2011, se completează după cum urmează: 
	Articol unic - Legea  nr. 226/2011 privind reparaţiile morale şi materiale pentru fostele cadre militare active, îndepărtate abuziv din armată în perioada 23 august 1944 - 31 decembrie 1961, publicată în Monitorul Oficial al României, Partea I, nr. 854 din 2 decembrie 2011, se modifică şi se completează după cum urmează:
	tehnică legislativă

	3.
	Art. 1. - Fostele cadre militare active, comba-tante în rândurile armatei regale române, care au fost îndepărtate abuziv din armată în perioada 23 august 1944-31 decembrie 1961 din considerente politice, religioase, etnice sau sociale, au dreptul la reparaţii morale şi materiale, potrivit dispoziţiilor prezentei legi.
	-
	1. Articolul 1 se modifică şi va avea următorul cuprins:

 „Art. 1. - Fostele cadre militare active care au intrat în armată sau în comanda-mentele şi unităţile de jandarmi şi grăniceri, până cel târziu la 30 decembrie 1947 şi care au fost îndepărtate abuziv în perioada 23 august 1944 – 31 decembrie 1961 din considerente politice, religioase, etnice sau sociale, au dreptul la reparaţii morale şi materiale, potrivit dispoziţiilor prezentei legi.”

Autori: membrii Comisiei pentru apărare, ordine publică şi siguranţă naţională 
	-

	4. 
	(2) Sunt considerate cadre militare active, îndepărtate abuziv din armată, şi persoanele care au solicitat trecerea în cadrul disponibil al armatei, dar nu au beneficiat de despăgubirile prevăzute de Legea nr. 433/1946 pentru crearea cadrului disponibil al Armatei.

e) au îndeplinit funcţii politice în armată.

(5) Dovedirea situaţiilor prevăzute la alin. (1) se face de persoanele în cauză cu documente oficiale eliberate de organele competente, iar în cazul în care aceasta nu este posibilă, prin orice alt mijloc de probă prevăzut de lege, în condiţiile stabilite de normele metodologice de aplicare a prezentei legi.


	-

e) au îndeplinit funcţii politice în armată, cu excepţia celor care au făcut dizidenţă şi/sau au suferit condamnări din motive politice.
	2. La articolul 3, alineatele (2), (3) litera e) şi (5), se modifică şi vor avea următorul cuprins:

„(2) Sunt considerate cadre militare active, îndepărtate abuziv din armată, şi persoanele care au trecut în cadrul disponibil al armatei, dar nu au beneficiat de despăgubirile prevăzute de Legea nr. 433/1946 pentru crearea cadrului disponibil al Armatei.

…………………………………………

e) au îndeplinit funcţii politice în armată sau în coman-damentele şi unităţile de jandarmi şi grăniceri, cu excepţia celor care au făcut disidenţă politică şi/sau au suferit condamnări din motive politice.
…………………………………………

(5) Dovedirea situaţiilor prevăzute la alin. (1) şi alin. (3) lit. e) – în ceea ce îi priveşte pe cei care au făcut disidenţă politică şi/sau au suferit condamnări din motive politice – se face de persoanele în cauză cu documente oficiale eliberate de organele competente, iar în cazul în care aceasta nu este posibilă, prin orice alt mijloc de probă prevăzut de lege, în condiţiile stabilite de normele metodologice de aplicare a prezentei legi.”

Autori: membrii Comisiei pentru apărare, ordine publică şi siguranţă naţională
	-

	5.
	(2) Fostelor cadre militare active, înde-părtate abuziv din armată, prevăzute la art. 3 alin. (1) şi (2), li se acordă o indemni-zaţie reparatorie lunară, calculată prin aplicarea unui coeficient de 0,5 la câştigul salarial mediu brut utilizat la funda-mentarea bugetului asi-gurărilor sociale de stat, aferent anului pentru care se face plata, începând cu luna urmă-toare obţinerii calităţii de cadru militar activ, îndepărtat abuziv din armată. 

(3) Plata drepturilor prevăzute la alin. (2) se efectuează de către structurile financiar-contabile ale Ministerului Apărării Naţionale şi Ministerului Administraţiei şi Internelor, pe baza hotărârilor pronunţate de comisii.
	-
	3. La articolul 4, alineatele (2) şi (3) se modifică şi vor avea următorul cuprins:

„(2) Fostelor cadre militare active, îndepărtate abuziv din armată sau din coman-damentele şi unităţile de jandarmi şi grăniceri, prevă-zute la art. 3 alin. (1), (2) şi alin. (3) lit. e) – în ceea ce îi priveşte pe cei care au făcut disidenţă politică şi/sau au suferit condamnări din motive politice –, li se acordă o indemnizaţie reparatorie luna-ră, calculată prin aplicarea unui coeficient de 0,5 la câştigul salarial mediu brut utilizat la fundamentarea bugetului asigu-rărilor sociale de stat, aferent anului pentru care se face plata, începând cu luna următoare obţinerii calităţii de cadru militar activ, îndepărtat abuziv din armată. 

(3) Plata drepturilor prevăzute la alin. (2) se efectuează de către casele de pensii sectoriale ale Ministerului Apă-rării Naţionale şi Ministerului Afacerilor Interne, pe baza hotărârilor pronunţate de comisii.”

Autori: membrii Comisiei pentru apărare, ordine publică şi siguranţă naţională
	tehnică legislativă

	6.
	Art. 5. -  Persoanele prevăzute la art. 3 alin. (1) şi (2), care nu au calitatea de veteran de război, beneficiază de asistenţă medicală gra-tuită în toate instituţiile medicale civile de stat sau militare şi de medicamente gratuite, atât pe perioada trata-mentelor ambulatorii, cât şi pe timpul spitalizării, precum şi de scutirea de la plata abonamentelor de telefon şi de radioteleviziune.


	-
	4. Articolul 5 se modifică şi va avea următorul cuprins:

„Art. 5. -  (1) Persoanele prevăzute la art. 3 alin. (1),  (2) şi alin. (3) lit. e) - în ceea ce îi priveşte pe cei care au făcut disidenţă politică şi/sau au suferit condamnări din motive politice - care nu au calitatea de veteran de război, beneficiază de asistenţă medicală gratuită în toate instituţiile medicale civile de stat sau militare şi de medicamente gratuite, atât pe perioada tratamentelor ambulatorii, cât şi pe timpul spitalizării, de scutirea de la plata abonamentelor de telefon şi de radioteleviziune, precum şi de acces la cercurile militare, casele de odihnă, sanatoriile, căminele de garnizoană şi alte amenajări recreative sau sportive aflate în administrarea Mini-sterului Apărării Naţionale sau a Ministerului Afacerilor Interne, după caz.”

(2) Condiţiile de acordare a drepturilor prevăzute la alin. (1) se stabilesc prin normele metodologice de aplicare a prezentei legi.

Autori: membrii Comisiei pentru apărare, ordine publică şi siguranţă naţională
	Articolul menţionat a fost reformulat  în concordanţă cu Hotă-rârea Guvernului nr. 977/2003 privind taxa pentru serviciul public de radiodifu-ziune şi  Hotărârea Guvernului nr. 978/2003 privind taxa pentru serviciul public de televiziune, în care se utilizează expresiile „plata taxelor lunare pentru serviciile publice de radiodifuziune” şi „plata taxelor lunare pentru serviciile publice de televiziu-ne”, în locul expresiei „plata abonamentelor de radioteleviziune”;
- mecanismele de accesare a drep-turilor prevăzute la art. 5 nu sunt reglementate, drept pentru care se impune detalierea şi stabilirea procedurilor de asigurare a aces-tora prin normele metodologice de apli-care a prezentei legi, care vor fi adoptate prin hotărâre a Guvernului, după cum se prevede la art. 11 din Legea nr. 226/2011.

	7.
	-


	-


	După alineatul (1) al articolului 7 se introduc trei alineate, alineatele (2)–(4), cu următorul cuprins: 

  „(2) Dovedirea îndeplinirii condiţiei prevăzute la art. 3 alin. (2) şi a neîncadrării în situaţiile enunţate la art. 3 alin. (3) lit. c) şi d) se face de către soţia supravie-ţuitoare cu documente ofi-ciale eliberate de organele competente.

(3) În situaţia în care soţia supravieţuitoare se află în imposibilitatea de a face dovada îndeplinirii condiţiei prevăzute la art. 3 alin. (2) şi a neîncadrării în situaţiile enunţate la    art. 3 alin. (3) lit. c) şi d), se consideră că soţul decedat se încadrează în cerinţele prevăzute  la art. 3 alin. (2) şi că nu a desfăşurat activităţi în slujba unor puteri străine, îndreptate împotriva ţării, respectiv nu a fost con-damnat pentru infracţiuni contra păcii şi omenirii, până la realizarea probei contrarii de către orice persoană interesată.

(4) În cazul în care faptele prevăzute la art. 3 alin. (3) sunt constatate după stabilirea calităţii de cadru militar activ, îndepărtat abuziv din armată, soţia supravieţuitoare este obliga-tă să restituie sumele încasate potrivit prevede-rilor prezentei legi, precum şi contravaloarea facilităţilor de care a beneficiat având această calitate.

Autori: membrii Comisiei pentru apărare, ordine publică şi siguranţă naţională
	Din practica aplicării legii, a rezultat că, pentru soţiile supra-vieţuitoare ale celor îndepărtaţi abuziv, este aproape impo-sibil de realizat pro-baţiunea faptului că soţul decedat nu s-a aflat în una din situaţiile prevăzute la art. 3 alin. (2) şi alin. (3) lit. c) şi d).
Constatând acest aspect, Comisia a intervenit la orga-nele abilitate, care au răspuns că nu pot sprijini demersurile de documentare, în principal din cauza radierii din bazele de date a persoanelor decedate. Pe de altă parte, pentru soţiile supravieţuitoare nu poate fi luată în calcul varianta declaraţiei pe propria răspun-dere (care se aplică pentru titulari), întru-cât nu poate fi considerată validă o asemenea declara-ţie, decât pentru actele şi faptele proprii.

	8.


	Art. 8. - Cererile pentru stabilirea drepturilor prevăzute de prezenta lege se depun direct la comisiile constituite potrivit art. 2 alin. (1), la centrele militare judeţene sau la cele ale sectoarelor municipiului Bucureşti, în termen de 6 luni de la data intrării în vigoare a normelor metodologice de aplicare a prezentei legi.
	-


	5. Articolul 8 se modifică şi va avea următorul cuprins:

 „Art. 8. - Cererile pentru stabilirea drepturilor prevăzute de prezenta lege se depun direct la comisiile constituite potrivit art. 2 alin. (1), la centrele militare zonale, judeţene sau la cele ale sectoarelor municipiului Bucureşti.”
Autori: membrii Comisiei pentru apărare, ordine publică şi siguranţă naţională
	-


